נדב פרי

נדב פרי (נולד ב-24 באפריל 1980) הוא סמנכ"ל רגולציה וקשרי חוץ בניו-מד אנרג'י (לשעבר דלק קידוחים). בעבר היה כתב ומנחה טלוויזיה בחדשות 10 ובערוץ הכנסת. פרי גדל בכפר סבא. את שירותו הצבאי עשה בגלי צה"ל, שם היה כתב לענייני חרדים ודתות, עם תום שירותו הצבאי המשיך לעבוד בתחנה הצבאית ככתב ופרשן פוליטי וכן כמגיש יומני חדשות ותוכניות אקטואליה כחמש שנים לאחר תום שירותו הצבאי. בין היתר, היה כתב לענייני דתות, ולאחר מכן כתב לענייני מפלגות. בשנת 2006, פרש מגלי צה"ל ומונה לתפקיד הכתב הפרלמנטרי של "חדשות 10". בהמשך לתפקיד הכתב הפוליטי, השתלב בתפקידי הגשה, בין היתר בתוכניות "חמש עם רפי רשף", "לונדון את קירשנבאום" ו"היום שהיה". במהלך תקופת עבודתו בחדשות 10 ריכז פרי את הסיקור הפוליטי ואת סיקור מערכות הבחירות בשנים 2013 ו-2015. בשנת 2012, עם הכרזת מערכת הבחירות לכנסת ה-19, ייסד פרי את התוכנית "המטה המרכזי", אותה גם ערך והגיש, ואשר מהווה עד היום תוכנית האקטואליה והראיונות המרכזית של חדשות 13, המשודרת מידי שבת. עם פרישתו מהגשת התוכנית ב-2015, הוחלף פרי על ידי גדי סוקניק, ובהמשך עברה הגשת התוכנית לידי העיתונאית איילה חסון. בנוסף לתפקידו בערוץ 10, הגיש פרי בערוץ הכנסת, והחל משנת 2006 הוביל ביחד עם עמית סגל את התוכנית "זוג או פרט", תוכנית שבה הציעו השניים פרספקטיבה על אירועי השבוע, והתמודדו בהומור ב"דרבי הפוליטי" בתוך חדרי החדרים של הכנסת והזירה הפוליטית. במהלך שנותיו כעיתונאי כתב פרי טור פוליטי קבוע בעיתון גלובס, וכן שימש תקופה כפרשן העיתון אל-מוניטור. ב-2008 שב לשדר בגלי צה"ל. עם עזיבתו של רפי רשף את התחנה, החל להגיש את תוכנית הבוקר "נכון להבוקר" עם עמית סגל. ביוני 2015 הודיע על פרישתו מחברת "חדשות 10" לטובת הצטרפות כסמנכ"ל רגולציה וקשרי חוץ לחברות "דלק קידוחים" ו"אבנר חיפושי נפט" (כיום ניו-מד אנרג'י), שבשליטת יצחק תשובה. פרישתו של פרי עוררה דיון ציבורי נרחב בהקשר למעמד העיתונאי ומגבלות התעסוקה והקידום העומדות בפני עיתונאים בישראל, והיו שמתחו עליו ביקורת רבה בשל מעברו מעבודה כעיתונאי, לעבודה אצל אחד ממושאי הביקורת העיתונאית באותן שנים. החל בשנת 2021 הוא משדר פודקאסט ראיונות מבית All•in שנקרא בתחילה "הון שלטון", ובהמשך שונה שמו ל"הפודקאסט של נדב פרי". הפודקאסט של פרי זכה מאז עלייתו להדים וחשיפה רבה, בין היתר בעקבות התבטאויות של אורחים בולטים שנאמרו במסגרתו. בפודקאסט התראיינו בין היתר אהוד אולמרט, עמית סגל, ירון לונדון, עירית לינור, אבי ניסנקורן, אהוד יערי, יעל ארד, פיני גרשון, ודמויות בולטות נוספות בתחומי הממשל, התקשורת, הכלכלה והמשפט. לצד ההדים החיוביים, הפודקאסט גרר גם ביקורת. היו גורמים שטענו כי קשריו של פרי עם עיתונאים גרמו לטשטוש פעילותו בניו-מד אנרג׳י, ויצאו נגד הפודקאסט שלו ונגד הופעותיו כפרשן פוליטי. החל מ-2022 הוא משתתף מדי פעם כפרשן בתוכנית פגוש את העיתונות בערוץ 12. נשוי ואב לשלושה. מתגורר בתל אביב. מדיה וקבצים בנושא נדב פרי בוויקישיתוף נדב פרי, ברשת החברתית אקס (טוויטר) הפודקאסט של נדב פרי, בשירות הזרמת המוזיקה "ספוטיפיי" נדב פרי באתר נענע 10 הבלוג של נדב פרי, בנענע 10 רתם קלינה, מסתמן: נדב פרי לערוץ 10, באתר nrg‏, 30 במאי 2006 דוד אברהם‏, "כשמישהו אומר שהתכנית היא קרקס - אני לא רואה בזה עלבון", באתר וואלה, 4 בדצמבר 2014 נדב פרי‏, שוב התקשורת נוברת לעצמה בפצעים? נדב פרי קורא לכם להתקדם, באתר וואלה, 4 באפריל 2015 אבנר הופשטיין, הקייטנה של נדב פרי, באתר העין השביעית, 3 ביוני 2015 אורן פרסיקו, "לשעבר כתב פוליטי", באתר העין השביעית, 23 בנובמבר 2020 גבי בר-חיים, נתן גז, באתר "ידיעות אחרונות", 29 בנובמבר 2021 נדב פרי, ברשת החברתית אקס (טוויטר) גיא עזרא, ‏דרמה בערוץ 10: נדב פרי הודיע על עזיבת הערוץ, באתר "סרוגים", 2 ביוני 2015 מיה מנע‏, נדב פרי ימונה לתפקיד בכיר בקבוצת "דלק" של תשובה, באתר וואלה, 2 ביוני 2015 ענת קם‏, היפים והאמיצים, באתר וואלה, 22 ביוני 2008 דרור רפאל, ‏נצלו את זמן שטיפת הכלים בחג להאזנה לפודקאסטים מעולים, באתר מעריב אונליין, 23 באפריל 2022 נחמיה גרשוני–איילהו, ‏מכורי פוליטיקה ותקשורת חייבים למצוא שעה בשבוע להאזין לפודקאסט של נדב פרי, בעיתון מקור ראשון, 23 בינואר 2022 יקי הפשטיין, ‏נדב פרי לא מתגעגע לתקשורת הישראלית, בעיתון מקור ראשון, 16 באפריל 2022 עמית סגל בעד, נתי טוקר נגד: הפודקאסט של נדב פרי מעורר סערה, באתר כיפה, 15 בנובמבר 2021 מערכת ישראל היום, דוד שרן: "הביאו את אשתי ואת אימא שלי בת יותר מ-80 לחקירה כדי לשבור אותי", באתר ישראל היום, 9 בפברואר 2022 עמית סגל, ‏יועצו הקרוב של נתניהו מדבר: הטעויות שהובילו לאופוזיציה ואיך הרגיש היום שאחרי חילופי השלטון, באתר ‏מאקו‏, 15 בנובמבר 2021 נתי טוקר, תעשו לעצמכם טובה, אל תקשיבו לפודקאסט החדש של נדב פרי, באתר TheMarker‏, 14 בנובמבר 2021 איתן אבריאל, מסך העשן של נדב פרי: "אני רואה אותו כל הזמן בטלוויזיה, ולא כתוב שהוא יחצן", באתר TheMarker‏, 31 ביולי 2022 רפאלה גויכמן, "אין בכך בעיה": בתאגיד דוחים בקשה להפסיק לראיין את נדב פרי כפרשן פוליטי, באתר TheMarker‏, 28 בנובמבר 2022